text: ২৮ রাজনৈতিক দলের নিবন্ধন বাতিল চাই: মোমিন মেহেদী - Desh Darpon Latest Bangla News Deshdarpon
  নতুনধারা বাংলাদেশ এনডিবির চেয়ারম্যান মোমিন মেহেদী বলেছেন, গৃহপালিত-নিষ্ক্রিয় ও কর্মসূচীহীন ২৮ রাজনৈতিক দলের নিবন্ধন বাতিল চাই। তা না হলে প্রধান নির্বাচন কমিশনারের পদ কিভাবে থাকে, তা দেখে নেবো।
  বাংলাদেশে আজিজ এর ব্যক্তিকে প্রধান নির্বাচন কমিশনারের চেয়ার থেকে আমরাই নামিয়েছিলাম। প্রয়োজনে হুদামার্কা বেহুদা এই ব্যক্তিকেও চেয়ারচ্যুত করতে আন্দোলনে নামবো।
  ১৯ অক্টোবর বিকেল ৩ টায় তোপখান রোডস্থ নতুনধারার কার্যালয়ে ভাইস চেয়ারম্যান প্রকৌশলী হাসান চৌধুরীর সভাপতিত্বে অনুষ্ঠিত 'তথাকথিত রাজনৈতিক দলের নিবন্ধন বনাম প্রতারণার রাজনীতি' শীর্ষক আলোচনা সভায় তিনি উপরোক্ত কথা বলেন।
  শিক্ষার্থীকে ছুরিকাঘাতের ঘটনায় রাবিতে মানববন্ধন
  ইবিতে শেখ রাসেলের ৫৫তম জন্মদিন পালন
  এসময় নতুন যে দুটি রাজনৈতিক দলকে নিবন্ধন দেয়া হয়েছে, তাদের কট্টর সমালোচনা করে বলেন, নীতি বিবর্জিত কিছু আইনজীবির অনৈতিক চেষ্টার কারণে নির্বাচন কমিশন এই নিবন্ধন দিয়েছে। তা না হলে তাদের এমন কোন কর্মসূচী বা চেষ্টা নাই যে নিবন্ধন পেতে পারে।
  এসময় প্রেসিডিয়াম মেম্বার ফজলুল হক মেম্বার, সিনিয়র ভাইস চেয়ারম্যান শান্তা ফারজানা, প্রেসিডিয়াম মেম্বার একরামুল হক গাজী লিটন, সুহাদা বেগম প্রমুখ বক্তব্য রাখন।